Diari Oficial de la Generalitat Valenciana


Sumari del DOGV 5490, del 16-04-2007 (2007/4011)

RESOLUCIÓ de 14 de febrer de 2007, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa per a l'ampliació i reforma de la subestació transformadora anomenada ST Beniferri, ubicada en el terme municipal de València, en la part corresponent a les instal·lacions elèctriques de distribució. (ATASCT/2006/300/46).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5490

Data del DOGV
:   16-04-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/4011


Data del document
:   14-02-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * València
    * empresa privada
    * subministrament d'energia elèctrica

Vist l'escrit presentat per Iberdrola Distribución Eléctrica, SAU, domiciliada a l'efecte de notificacions en l'avinguda de Burgos, 8-B, 28996 Madrid, en data 29 de juny de 2006, davant del Servici Territorial d'Energia de València, en què sol·licita que se li concedisca autorització administrativa per a la reforma de la subestació transformadora denominada ST Beniferri, ubicada en el quilòmetre 2 de la carretera València-Paterna de Beniferri, en el terme municipal de València. Al mencionat escrit, s'adjuntava l'avantprojecte tècnic de l'esmentada instal·lació, firmat per l'enginyer industrial Sr. Rafael Adobes Golfe i visat pel Col·legi Oficial d'Enginyers Superiors Industrials de la Comunitat Valenciana, demarcació de València, en data 9 de juny de 2006.  
Vist que, el dia 4 de novembre de 2006, es va publicar en el Butlletí Oficial de la Província de València i el dia 16 de novembre de 2006 en el Diari Oficial de la Comunitat Valenciana, l'anunci corresponent a la informació pública prevista en l'article 9 del Decret 88/2005, de 29 d'abril (DOGV 05.05.2005), pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.   
D'acord amb la documentació que hi ha en l'expedient, no s'han presentat al·legacions a la mencionada sol·licitud dins del termini establit reglamentàriament.  
Vist que d'acord amb el que establix l'article 9 del Decret 88/2005, de 29 d'abril (DOGV 05/05/05), pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va traslladar a l'Ajuntament de València la separata corresponent a la instal·lació sol·licitada, per afectar béns, instal·lacions, obres o servicis, centres o zones dependents d'eixa administració, i es va remetre informe sense que s'hagen realitzat objeccions a la instal·lació, i en el qual es comuniquen les condicions genèriques per a l'obtenció de llicència urbanística.  
Vist l'informe tècnic favorable de 17 de gener de 2007, emés pel Servici Territorial d'Energia de València i remissió de l'expedient.  
Vist que consta com a antecedent que, amb data 9 de juliol de 1998, va ser autoritzada per la Direcció General d'Indústria i Energia de la Conselleria d'Ocupació, Indústria i Comerç la seua última ampliació, consistent en l'autorització administrativa i aprovació del projecte d'execució en el sistema de 132 kV. La seua acta de posada en marxa és de l'1 de juny de 2000.   
Atés que, d'acord amb la documentació que hi ha en l'expedient, l'ampliació sol·licitada es realitzarà en els mateixos terrenys ocupats per les instal·lacions actuals, ubicats en la finca cadastral propietat d'Iberdrola Distribución Eléctrica, SAU, corresponent a la parcel·la 24, polígon 68 de Beniferri, en el terme municipal de València.  
Atés que d'acord amb l'article 38 del Reial Decret 1955/2000 les instal·lacions l'autorització de les quals se sol·licita constituïxen instal·lacions de distribució elèctrica.  
Vist que Iberdrola Distribución Eléctrica, SAU, està inscrita definitivament en la secció 1ª del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Comerç i Turisme.  
Atés que, d'acord amb l'avantprojecte presentat, la finalitat sol·licitada és garantir un nivell de potència suficient i dotar de major fiabilitat en l'alimentació de l'actual subestació, que responga a la important demanda d'energia elèctrica que hi ha en la zona residencial d'esta àrea geogràfica i el seu entorn, així com de previsió futura, donats el seu creixement a curt i llarg termini.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i en el Decret 88/2005 de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés a la Direcció General d'Energia competent per a la resolució del present expedient, d'acord amb el que disposa l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Únic  
Atorgar a Iberdrola Distribución Eléctrica, SAU, autorització administrativa per a l'ampliació de la subestació transformadora denominada ST Beniferri, ubicada en el km 2 de la carretera València-Paterna de Beniferri, en el terme municipal de València, en la part corresponent a les instal·lacions elèctriques de distribució, i les característiques principals de les quals són:  
- Sistema elèctric de 20 kV:  
Una transformació amb quatre transformadors de potència de 50 MVA cada un i relació 220/20 kV, amb les corresponents reactàncies trifàsiques limitadores de presa de terra.  
Configuració de doble barra tipus interior amb aïllament en SF6 format per quatre mòduls de cel·les, amb un total de cinquanta-sis posicions: quaranta seran eixides de línia; quatre de transformador; dos de servicis auxiliars, dos d'enllaç de barres i mesurament; dos de partició; dos d'unió amb cable i quatre de bateria de condensadors. Este sistema es completa amb la instal·lació en l'interior de quatre conjunts de bateries de condensadors escalonades.  
Dos transformadors de servicis auxiliars de relació 20/0,380-0,220 kV i 250 KVA de potència cada u.  
- Reforma consistent en el canvi d'ubicació de les posicions de 132 kV denominades T-3, línia l'Eliana 1 i línia Torrefiel, i igualment de la partició de barres i el trasllat del transformador T-3 de les bateries de condensadors de 20 kV.  
- Un edifici en què s'ubicaran les cel·les del sistema de 20 kV, equips de control, protecció, comunicació, alimentació en BT, etc.  
- Pressupost total conjunt: 16.495.906 euros.  
La present resolució queda sotmesa a les condicions següents:  
a) En el termini de quatre mesos a partir de la notificació de la present resolució, Iberdrola Distribución Eléctrica, SAU, presentarà en el Servici Territorial d'Energia de València el projecte tècnic d'execució de l'ampliació de la subestació transformadora per a la seua aprovació, si així procedira. Abans de l'acabament del termini esmentat podrà sol·licitar la seua ampliació per mitjà de sol·licitud motivada davant d'esta Direcció General d'Energia.  
b) La instal·lació que s'ha de realitzar complirà els reglaments aplicables a este tipus d'instal·lacions i, en particular, amb el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, mesures i condicions que s'establisquen en la legislació aplicable a l'activitat de distribució d'energia elèctrica.  
c) L'administració deixarà sense efecte la present resolució en el moment en què observe l'incompliment de les condicions que s'hi imposen.  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 14 de febrer de 2007.- El director general d'Energia: Antonio Cejalvo Lapeña.